《寄题杨太宰桃花岭》
明代·王弘诲

鲍山深处有桃园，太宰当年别业存。荐实会同瑶水宴，迷花何业武陵源。

千年隔洞应含笑，几树成蹊总不言。见说天边多雨露，祇今培植满公门。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。